L-ispeaker Anġlu Farrugia fetaħ it-triq lill-Ministru għall-Ġustizzja Edward Zammit Lewis u lill-Whip Laburista Glenn Bedingfield biex iressqu mozzjoni fil-kumitat għall-Istandards fil-ħajja pubblika biex jissospendi d-diskussjoni fuq ir-rapport tal-Kummissarju għall-Istandards fil-konfront tal-ex Ministru tal-Edukazzjoni Justyne Caruana dwar il-kuntratt mogħti lil Daniel Bogdanovic. F'ruling twil, Farrugia qal li kien jeżisti preċendent hekk kif fl-2016, il-kumitat għall-kontijiet pubbliċi kien waqaf milli jkompli jisma' x-xhieda fil-każ tal-investigazzjoni tal-Awditur Ġenerali fuq ix-xiri taż-żejt minħabba li wħud mix-xhieda kienu ħadu l-każ quddiem il-Qorti Kostituzzjonali. Aqra Ukoll Karol Aquilina jitlob ruling biex il-każ ta' Caruana jibqa' jinstema' L-eks Ministru għall-Edukazzjoni Justyne Caruana ppreżenta protest ġudizzjarju quddiem il-qrati ċivili u talab lill-kumitat għall-Istandards rappreżentat mill-Ispeaker biex jiżgura li d-drittijiet tagħha għal smigħ ġust u proċess dovut ikunu rispettati u li kwalunkwe dibattiti li ġejjin ma jippreġudikawx il-kontestazzjoni kostituzzjonali tagħha fil-qorti. Il-mozzjoni tal-Gvern titlob li l-Kumitat kellu jissospendi l-proċeduri tiegħu fid-dawl tas-smigħ tal-kawża kostituzzjonali li d-deputat Caruana fetħet fil-Prim Awla tal-Qorti. Ir-ruling intalab mid-deputat tal-Oppożizzjoni Karol Aquilina li kienet oġġezzjonat għall-mozzjoni. Jekk id-dibattitu jiġi sospiż sakemm jinstemgħu l-proċeduri fil-qorti, allura l-każ jaqa' ġaladarba Caruana diġa uriet l-intenzjoni tagħha li ma tikkontestax elezzjoni ġenerali oħra. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61ef95a1e6ab7_rand.td-a-rec-img{text-align:left}.td_uid_3_61ef95a1e6ab7_rand.td-a-rec-img img{margin:0 auto 0 0}